Vniuersis presentes litteras jnspecturis, officialis lingonensis, salutem in domino. Noueritis quod in presentia Johannis Cultilerii de Dyuione clerici tabellionis nostri jurati, cui quantum ad hoc commisimus vices nostras propter hoc personaliter constituti, Johannes filius quondam magistri Bonamici de Sathenayo de Dyuione, clericus, recognouit et confessus est coram dicto jurato nostro quod super discordia que vertetur inter procuratorem religiosorum virorum abbatis et conuentus monasterii Sancti Stephani de Duioyne lingonensis diocesis ex vna parte, et ipsum Johannem ex altera, super eo quod ipse Johannes vendiderat seu vendi fecerat et ratum habuit tempore bannorum in cellario suo, sito in pagamenario dyuionense vinum sangetum contra voluntatem dictorum religiosorum seu mandati ipsorum, ad quos religiosos dicta banna dinostuntur pertinere, predicto Johanne dicente quod hoc poterat facere, procuratore autem dictorum religiosorum assente contrarium, videlicet quod nec vinum, nec saugetum, nec aliud vinum artifficiatum, tempore bannorum ipse Johannes poterat vendere. Tandem bonis viris mediant concordatum est inter dictos procuratorem et Johannem, quod dictus Johannes consitetus et assit se tunc vendendo dictum sangetum vel aliud vinum jus aliquod non habere, nec eciam infuturum reclamabit, et si faciat contrarium per se vel per alium, admittere vult vinum quod venderetur. Itaque, quod crederetur sibi quod juramentum suum si vinum venderet tempore bannorum, aut vendi faceret seu ratam haberet venditam esse factam, jn quo casu quod juraret idem Johannes ut supra venditionem huiusmodi non esse factam nomine suo, non jncideret in penam supradictam, que autem premissa omnia et singula tenetur et promisit predictus Johannes per suum juramentum datum ad sancta Dei euuangelia et sub obligatione omnium bonorum suorum, mobilium et immobilium, presentium et futurorum, tenere, adimplere, jnuiolabiliter obseruare et non contrauenire per se, vel per alium, tacite vel expresse, quomodolibet jnfuturum. Supponentes idem Johannes se, heredes suos at omnia bona sua, quantum ad hoc juriditioni curie lingonensis sine reclamatione alterius curie seu fori. In cuius rei testimonium, etc. Actum presentibus magistro Haymone de Donna Petra, canonico capelle ducis Burgondie de Dyuione, Stephano Dolearii et Costeneto teste de dicto Dyuione, testibus ad hoc vocatis, die marcis ante dominicam in ramis palmarum, anno domini MCCC tricesimo. — Johannes Curtilerii jta est.